Fran Drescher

Francine Joy "Fran" Drescher, nada en Queens, Nova York o 30 de setembro de 1957, é unha actriz, comediante, produtora executiva e activista estadounidense. É mundialmente famosa por ser a protagonista da serie televisiva A Nanny (1993-1999).

Debutou no cine en 1977 na película Saturday Night Fever. Nos anos 1980 interpretou roles cómicos e dramáticos en diversos filmes, entre eles The Big Picture e UHF. Mais o seu salto á fama produciuse na década de 1990 cando desempeñou o papel de Fran Fine na comedia de situación A Nanny, que se emitiu entre 1993 e 1999 na cadea CBS. Polo seu desempeño nesta serie recibiu varios nomeamentos aos premios Emmy e Globo de Ouro. No 2000 diagnosticóuselle un cancro de útero, polo que se mantivo relativamente afastada da interpretación até que en 2005 retornou á televisión cunha nova serie, Living with Fran, aínda que non con tanto éxito como na súa anterior comedia. Posteriormente intentou rexurdir a súa carreira televisiva presentando o programa de entrevistas The Fran Drescher Tawk Show (2010) e protagonizando a serie Happily Divorced (2011).

 Primeiros anos 
Fran Drescher naceu en Queens, Nova York, en 1957; sendo a segunda das dúas fillas do matrimonio conformado por Sylvia Drescher, unha vendedora, e Morty Drescher, un analista de sistemas. Descende de familia xudía. En 1973 gañou un concurso de beleza, onde obtivo o título de "Miss New York Teenager" ("Miss Nova York adolescente"). Drescher graduouse no Hillcrest High School en Jamaica, Queens en 1975.Firestone, David. "For Queens, a Place in the Sun; Hollywood Is Suddenly Zooming In, With a Vengeance", The New York Times, 18 de setembro, 1994. Visitado o 4 de febreiro de 2012 Meisler, Andy. "TELEVISION; Mary Poppins She's Not", The New York Times, 18 de decembro, 1994. Visitado o 4 de febreiro de 2012  Pouco despois inscribiuse nunha escola de cosmetoloxía e peiteado. Cando obtivo o seu título, abriu o seu propio salón de beleza. Finalmente, Drescher trasladouse co seu noivo Peter Marc Jacobson (que coñecera no Hillcrest High School) á cidade de Os Ánxeles en 1976 para poder converterse en actriz.

 Carreira 
 Primeiros traballos 
Drescher debutou como actriz na película musical Saturday Night Fever en 1977. Neste filme desempeñou o papel de Connie, unha amiga ocasional do personaxe de John Travolta. A partir de aí interpretou a mozas inxenuas en comedias e películas románticas. Os seus mellores traballos desta época foron sobre todo as súas intervencións en American Hot Wax (1978), Summer of Fear (1978), The Hollywood Knights (1980) e Ragtime (1981). As súas películas posteriores inclúen Rock 'n' Roll Mom (1988), The Big Picture (1989) e UHF (1989). En 1991, Drescher foi elixida para protagonizar a serie televisiva Princesses. A comedia tivo unha baixa audiencia, polo que foi retirada da programación ao finalizar a primeira temporada.

 A Nanny, progreso no cine e debut teatral 
Na década de 1990, Drescher creou canda ao seu entón esposo, Peter MacJacobson, a comedia de situación A Nanny (A Nanny na TVG). Emitiuse desde 1993 até 1999 na cadea estadounidense CBS, durante seis temporadas consecutivas. O programa fíxose moi popular nas súas primeiras temporadas en parte grazas ao enxeño humorístico de Drescher, o que a converteu nunha celebridade de fama internacional.

Alí interpretou o rol de Fran Fine, unha dinámica e humorística muller que de maneira informal coida a tres nenos neoiorquinos de clase alta. No papel, logrou namorar ao pai dos nenos, un produtor de Broadway interpretado polo actor británico Charles Shaughnessy. O resto do elenco da serie estivo conformado por Daniel Davis, Lauren Lane, Nicholle Tom, Benjamin Salisbury, Madeline Zima, Renée Taylor, Rachel Chagall e Ann Morgan Guilbert. Drescher recibiu moi boas críticas pola súa actuación; conseguiu ser nomeada ao premio Emmy por Mellor actriz dunha serie de comedia e ao premio Globo de ouro á Mellor actriz de serie de televisión - Comedia ou musical, nos anos 1996 e 1997.

150 px|miniatura|Drescher na Marcha Revlon, en maio de 2007.
Debido ao éxito que tivo mundialmente A Nanny, realizáronse numerosas adaptacións na década de 2000 en países como a Arxentina, Chile, Ecuador, Grecia, Indonesia, Italia, México, Polonia, Rusia, Turquía e España. En 2004, Drescher reuniuse co elenco orixinal da serie no programa especial The Nanny Reunion: A Nosh to Remember emitido na cadea Lifetime.

 Living with Fran, voz de animación e The Fran Drescher Show 
Logo de cinco anos de relativa inactividade laboral, Drescher volveu á televisión en 2005 cunha nova comedia da canle Warner Bros., chamada Living with Fran. Alí desempeñou o papel de Fran Reeves, unha muller de mediana idade, nai de dous adolescentes, que convive cun rapaz vinte anos menor que ela, personaxe interpretado por Ryan McPartlin. Na comedia tamén apareceu o actor Charles Shaughnessy, quen desempeñou o papel de Ted, ex esposo da personaxe de Fran. A serie recibiu moi boas críticas pero unha baixa audiencia, polo que se retirou da programación en 2006 ao finalizar a segunda temporada. Ao igual que na comedia A Nanny, Drescher traballou alí como guionista, produtora e directora nalgúns capítulos.

Tras a cancelación de Living with Fran, a actriz participou no oitavo episodio da sexta temporada da serie televisiva Law & Order: Criminal Intent, que foi emitido en novembro de 2006.

En 2006, Drescher prestou a súa voz para a serie televisiva The Simpsons no episodio "Treehouse of Horror XVII". Este foi o cuarto episodio da décimo oitava temporada da serie e o décimo sétimo especial de Halloween. O episodio, escrito por Peter Gaffney e dirixido por David Silverman e Matthew C. Faughnan, contou ademais coa participación de Sir Mix-a-Lot, Phil McGraw, Richard Lewis e Maurice LaMarche. Ao ano seguinte, volveu traballar como actriz de voz; esta vez como a peixe espada Pearl na película de animación Shark Bait.
En febreiro de 2008, apareceron novas noticias de Drescher, xa de 50 anos. A humorista Rosie O'Donnell anunciou no seu sitio web que ela e a actriz estaban en conversacións coa cadea estadounidense NBC para realizar unha comedia de situación xuntas, a cal se chamaría The New 30. Respecto ao argumento da comedia, Drescher sinalou: "Trátase dunha serie que amosa a vida de dúas mulleres que viven nun edifico de Manhattan, pero son moi diferentes. Son mulleres que atravesan a crise da mediana idade." Finalmente, NBC non aprobou a filmación do episodio piloto da serie, a pesar que se xerara unha grande expectativa nos medios de comunicación e no público en ver a ambas comediantas nun mesmo programa televisivo. No mesmo ano, Drescher desempeñou o papel de Morgana, unha fada da mitoloxía celta, nunha emisión del programa Live From Lincon Center, titulada "Camelot", a cal se emitiu en vivo.

A finais de 2009, Drescher apareceu no ciclo televisivo de entrevistas The Ellen DeGeneres Show, onde presentou a súa liña de cremas para o coidado da pel. En xaneiro de 2010, a actriz participou do teletón organizado polo actor George Clooney para axudar á reconstrución da cidade de Porto Príncipe, Haití, logo que esta sufrira un devastador terremoto. Logo, a actriz fixo públicos os preparativos do seu próximo proxecto televisivo, un programa de entrevistas diúrno titulado The Fran Drescher Tawk Show. Emitiuse na cadea Fox só durante tres semanas.

 Happily Divorced e outras aparicións 
miniatura|esquerda|Fran Drescher (2011).
A finais de 2010, Drescher fixo públicos os preparativos do seu próximo proxecto televisivo, unha comedia de situación que a tería como protagonista, guionista e produtora executiva. A serie foi titulada Happily Divorced e comezou a emitirse na cadea estadounidense TV Land a partir de xuño de 2011. Alí representa o papel dunha muller de idade madura que se divorcia cando descobre que o seu marido é gay. Comparte créditos con Rita Moreno, no papel de súa nai, John Michael Higgins e Tichina Arnold. Recibiu recensións positivas e unha boa audiencia.

 Vida persoal 
Drescher e Peter Marc Jacobson coñecéronse cando ambos asistían á escola secundaria a comezos dos anos setenta e casaron legalmente en 1978. O matrimonio durou oficialmente até 1999, aínda que xa se separaran en 1996. A parella non tivo fillos.

En 1985, a actriz sufriu un abuso sexual por parte dun dos ladróns que entraron no departamento que habitaba xunto ao seu daquela home na cidade dos Ánxeles. Nunha entrevista co xornalista e presentador Larry King dixo que aínda que se tratou dunha experiencia moi negativa, encontrou a maneira de convertela en algo positivo. No seu libro autobiográfico Cancer Schmancer, citou: "A miña vida enteira foi acerca dos cambios negativos en positivos".

En 2010, Drescher admitiu nunha entrevista que o seu ex-esposo era homosexual. É por iso que a actriz o acompañou en 2008 a unha manifestación a favor do matrimonio entre homosexuais. "Agora somos mellores amigos", comentou.

 Filantropía e activismo político 
miniatura|A actriz Elke Winkens, Drescher e o político Bill Clinton na gala benéfica Life Ball en Viena, 2009.
Drescher integrou moitos grupos humanitarios e doou diñeiro a distintas fundacións ao longo da súa vida. Despois de que se lle diagnosticara un cancro de útero, converteuse nunha das principais figuras públicas en brindar apoio ás mulleres vítimas desta enfermidade. En 2007 creou a fundación Cancer Schmancer Movement, entidade cuxa misión humanitaria é axudar a organizacións que tratan enfermos de cáncer.

En 2008, Drescher foi nomeada embaixadora estadounidense de boa vontade. A secretaria de Estado adxunta para Asuntos Educativos e Culturales, Goli Ameri, anunciou formalmente o nomeamento da actriz en setembro dese ano en Washington. As razóns da súa elección foron expostas nun comunicado oficial que dicía: "Drescher foi nomeada aos premios Globo de Ouro e Emmy, sobreviviu ao cancro e é fundadora da organización sen fins de lucro Cancer Schmancer Movement. Apoiará os esforzos diplomáticos públicos estadounidenses, incluíndo traballar con organizacións de saúde e grupos de mulleres para espertar a conciencia sobre temas de saúde feminina como a detección do cáncer e os dereitos dos pacientes."

A finais de 2008, Drescher asistiu a unha recadación de fondos en beneficio do candidato demócrata Barack Obama, con quen traballou na elaboración da Lei para a Educación e Prevención do Cancro Xinecolóxico. O evento contou coa participación tamén doutros actores, como Jamie Foxx e Lucy Liu. Os asistentes pagaron 2.300 dólares cada un para acudir á festa efectuada nunha residencia privada de Beverly Hills.

En 2009 actuou xunto ao político Bill Clinton e a tamén actriz Elke Winkens na gala benéfica Life Ball en Viena, en actividades para promover a conciencia pública sobre a situación das vítimas da sida e en recudar fondos para organizacións que axudan a persoas con esta enfermidade.

 Filmografía 
 Cine Ano Película Papel Notas1977Saturday Night Fever Connie 1978American Hot WaxSheryl1980GorpEvie The Hollywood KnightsSally 1981RagtimeMameh 1983Doctor DetroitKaren Blittstein1984The Rosebud Beach HotelLinda This is Spinal TapBobbi Flekman1989The Big PicturePolo Habel UHFPamela Finklestein 1990Wedding BandVeronica Cadillac ManJoy Munchack 1992We're Talking Serious MoneyValerie 1994Car 54, Where Are You? Velma Velour1996JackDolores 'D.D.' Durante 1997The Beautician and the BeastJoy Miller  Tamén produtora executiva2000Kid QuickKerry  CameoAnaquiños picantesFrida 2003Beautiful GirlAmanda Wasserman 2005Santa's SlayVirginia Mason 2007Shark BaitPerla   Voz2012Hotel TransylvaniaNoiva de Frankenstein  Voz Televisión Ano Programa Papel Notas1982Fama Episodio:"Metamorphosis"19839 to 5Tapioca Episodio:"The Oldest Profession "1986Charmed Lives Joyce Columbus 1988Rock 'n' Roll Mom Jody Levin 1988ALF Esposa de Brian Tanner  Un episodio1989What's Alan Watching? Love and Betrayal Germaine 1991PrincessesMelissa Kirshner 1993Without Warning: Terror in the TowersRosemarie Russo 1993-1999A NannyFran Fine Nomeada ao Globo de Ouro
 Nomeada ao Premio Emmy2004Strong Medicine Irene Slater Episodio:"Cinderella in Scrubs"2005-2006Living with Fran Fran Reeves2006The Simpsons
|Female Golem
|
 Episodio:"Treehouse of Horror XVII"
|-
|Law & Order: Criminal Intent 
|Elaine Dockerty
|
 Episodio:"The War at Home" 
|-
|rowspan=2|2008
|Live from Lincoln Center|Morgan Le Fay
|
 Episodio:"Camelot"
|-
|Entourage|Mrs. Levine 
|
 "The All Out Fall Out"
|-
|rowspan=2|2011-presente
|Happily Divorced''Fran

 Notas 

 Véxase tamén 

Categoría:Actores de Nova York
Categoría:Actores de cinema dos Estados Unidos de América
Categoría:Actores de televisión dos Estados Unidos de América
Categoría:Actores de voz dos Estados Unidos de América
Categoría:Guionistas dos Estados Unidos de América
Categoría:Produtores de televisión
Categoría:Nados en Queens
Categoría:Estadounidenses de ascendencia xudía
Categoría:Estadounidenses de ascendencia polaca
Categoría:Estadounidenses de ascendencia romanesa